शीर्षक: कोरोनाः इ. मोझेस; मुंबईकरांना साथीच्या रोगातून बरं होण्यासाठी मदत करणारे महापौर\nवरील काल्पनिक लेखाचे शीर्षक दिल्यास, लेखाची कल्पना करा.\n
मुंबईसारख्या शहराला साथीचे रोग नवे नाहीत प्लेगप्रमाणे अनेक लहान-मोठ्या साथी मुंबईत येऊन गेल्या आहेत. पण आजारातून बरे होताना कशी काळजी घेतली पाहिजे हे शिकवणारे एक महापौर मुंबईच्या इतिहासात होऊन गेले हे तुम्हाला माहिती आहे का?

होय. मुंबईच्या इतिहासात असे एक महापौर होऊन गेले. त्यांचं नाव डॉ. इ. मोझेस.

डॉक्टर ते महापौर

डॉ. इ. मोझेस यांचं पूर्ण नाव डॉ. एलिजाह मोझेस राजपूरकर असं होतं. कोकणातल्या बेने इस्रायली म्हणजे मराठी ज्यू समुदायातील ते होते. मुंबईचा विकास ज्या काळात होत होता त्याच काळाच तत्कालीन पश्चिम भारतात नव्या इंग्रजी पद्धतीच्या शिक्षणाचं वारं वाहात होतं. हे वारं ज्या समुदायांनी लवकर ओळखलं त्यांना तात्काळ नोकऱ्या आणि आर्थिक स्थिती सुधारण्यासाठी मदत झाली.

पारशी, बेने इस्रायली, गौड सारस्वत ब्राह्मण अशा काही समुदायांनी अगदी 18 व्या शतकापासून व्यापार किंवा इतर व्यवसायांचे ठेके मिळवल्याचे दिसून येतं. अनेकांना ईस्ट इंडिया कंपनीच्या पोलीस, लष्कर आणि इतर खात्यात नोकऱ्या मिळाल्या.

 त्यामुळे 19 व्या शतकाच्या उत्तरार्धात ब्रिटिशांच्या वेगवेगळ्या खात्यांमध्ये बेने इस्रायली काम करत असल्याचं दिसून येतं. शिक्षक, डॉक्टर, ड्राफ्ट्समन अशा अनेक प्रकारे हा समुदाय समाजात कार्यरत होऊ राहिला. 

मुंबई महानगरपालिका

डॉ. इ. मोझेस जन्म 29 जानेवारी रोजी 1873 रोजी झाला. बेने इस्रायली समुदायातले ते पहिले एम.डी असावेत असं मानलं जातं. मुंबईमध्ये त्यांनी डोंगरी परिसरामध्ये आपला दवाखाना सुरू केला. त्यांचे मामा शलोम बापूजी वारघरकर जंजिरा संस्थानचे पंतप्रधान होते.

अल्पावधीतच त्यांनी लोकप्रियता मिळवली. परंतु 19 व्या शतकाच्या शेवटच्या काळापासून मुंबईमध्ये प्लेगसारख्या साथींचा जोरदार प्रसार होऊ लागला. प्लेग, टीबी सारख्या आजारांनी मुंबईत थैमान घातलं होतं. याच कालावधीमध्ये ते कार्यरत होते.

बेने इस्रायली आणि मुंबईतल्या विविध समाजघटकांमध्ये ते आधीपासूनच प्रसिद्ध होते. शार हाराहमीम म्हणजेच गेट ऑफ मर्सी या मुंबईतल्या पहिल्या सिनेगॉगचे ते विश्वस्त होते. 

शार हाराहमीम म्हणजेच गेट ऑफ मर्सी

1920 ते 22 या कालावधीमध्ये ते कौन्सील ऑफ ज्यूचे अध्यक्षही होते. त्या काळात मुंबईमध्ये ज्यू समुदायाच्या 12 स्मशानभूमी मुंबईमध्ये होत्या. त्यांचं रक्षण करण्यासाठीही त्यांनी प्रयत्न केले होते. 

'कौन्सिल फॉर स्टडी ऑफ द निगेटिव्ह इफेक्ट्स ऑफ ओपियम ऑन...